CELEX: 31981D0423
Language: el
Date: 1981-04-13 00:00:00
Title: 81/423/ΕΟΚ: Απόφαση τής Επιτροπής τής 13ης Απριλίου 1981 μέ τήν οποία εξουσιοδοτείται τό Βασίλειο τού Βελγίου, τό Μέγα Δουκάτο τού Λουξεμβούργου καί τό Βασίλειο τών Κάτω Χωρών νά εξαιρέσει από τήν κοινοτική μεταχείριση τά υφασμένα φορέματα καί φορέματα πλεκτικής καταγωγής Τσεχοσλαβακίας (Τα κείμενα στην γαλλική και ολλανδική γλώσσα είναι τα μόνα αυθεντικά)

Avis juridique important

|

31981D0423

81/423/ΕΟΚ: Απόφαση τής Επιτροπής τής 13ης Απριλίου 1981 μέ τήν οποία εξουσιοδοτείται τό Βασίλειο τού Βελγίου, τό Μέγα Δουκάτο τού Λουξεμβούργου καί τό Βασίλειο τών Κάτω Χωρών νά εξαιρέσει από τήν κοινοτική μεταχείριση τά υφασμένα φορέματα καί φορέματα πλεκτικής καταγωγής Τσεχοσλαβακίας (Τα κείμενα στην γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 165 της 23/06/1981 σ. 0014

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Απριλίου 1981  με την οποία εξουσιοδοτείται το Βασίλειο του Βελγίου, το Μέγα Δουκάτο του Λουξεμβούργου και το Βασίλειο των Κάτω Χωρών να εξαιρέσει από την κοινοτική μεταχείριση τα υφασμένα φορέματα και φορέματα πλεκτικής καταγωγής Τσεχοσλοβακίας  (Τα κείμενα στη γαλλική και ολλανδική γλώσσα είναι τα μόνα αυθεντικά)  (81/423/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 παράγραφος 1,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας τα οποία είναι δυνατό να εξουσιοδοτηθούν να λάβουν τα Κράτη μέλη όσον αφορά τις εισαγωγές ορισμένων προϊόντων καταγωγής τρίτων χωρών, τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως το άρθρο 3,  Εκτιμώντας:  ότι, στις 3 Απριλίου 1981, οι κυβερνήσεις των χωρών της Μπενελούξ υπέβαλαν αίτηση στην Επιτροπή των Ευρωπαϊκών Κοινοτήτων, σύμφωνα με το άρθρο 115 παράγραφος 1 της συνθήκης, προκειμένου να τους χορηγηθεί άδεια να εξαιρέσουν από την κοινοτική μεταχείριση τα υφασμένα φορέματα και τα φορέματα πλεκτικής που αναφέρονται στις διακρίσεις 60.05 Α ΙΙ και 61.02 Β ΙΙ του Κοινού Δασμολογίου, κατηγορία 26, καταγωγής Τσεχοσλοβακίας, τα οποία τίθενται σε ελεύθερη κυκλοφορία στα άλλα Κράτη μέλη·  ότι η εισαγωγή στη Μπενελούξ των εν λόγω προϊόντων, καταγωγής Τσεχοσλοβακίας, υπόκειται, σύμφωνα με την απόφαση 80/1278/ΕΟΚ του Συμβουλίου (2), σε ετήσια ποσόστωση·  ότι, κατά συνέπεια, υφίστανται διαφορές στους όρους εισαγωγής των εν λόγω προϊόντων στα διάφορα Κράτη μέλη και ότι οι όροι εισαγωγής μόνο σταδιακά είναι δυνατό να γίνουν ενιαίοι·  ότι οι διαφορές που υφίστανται όσον αφορά τα μέτρα εμπορικής πολιτικής τα οποία εφαρμόζονται από τα Κράτη μέλη προκάλεσαν εκτροπές του εμπορίου, δεδομένου ότι η Μπενελούξ ενέκρινε την 1η Ιανουαρίου 1981 τη θέση σε ελεύθερη κυκλοφορία 32 000 τεμαχίων των προαναφερθέντων προϊόντων καταγωγής Τσεχοσλοβακίας ·  ότι, σύμφωνα με τις πληροφορίες που έχει συγκεντρώσει η Κοινότητα σχετικά με την κατάσταση της εν λόγω βιομηχανίας, οι συνολικές εισαγωγές αυτού του προϊόντος καταγωγής τρίτων χωρών ανήλθαν σε 5 390 000 τεμάχια το 1978, σε 6 886 000 τεμάχια το 1979 και σε 6 094 000 τεμάχια το 1980· ότι η συμμετοχή αυτών των εισαγωγών στην εσωτερική αγορά ανήλθε σε 22 % το 1978 και σε 26 % το 1979·  ότι οι τιμές των εν λόγω προϊόντων, καταγωγής Τσεχοσλοβακίας, είναι σημαντικά κατώτερες των τιμών παρεμφερών προϊόντων στη Μπενελούξ·  ότι σημειώθηκαν απολύσεις προσωπικού και το απασχολούμενο δυναμικό μειώθηκε από 4 300 άτομα το 1978 σε 3 000 το 1980·  ότι η πραγματοποίηση άλλων εμμέσων εισαγωγών, επί πλέον εκείνων που έχουν πραγματοποιηθεί ή σχεδιάζονται, θα μπορούσε να δημιουργήσει περισσότερες δυσκολίες και να εμποδίσει την πραγματοποίηση των στόχων στους οποίους αποβλέπουν τα προαναφεθέντα εμπορικά μέτρα·  ότι δεν είναι δυνατό να εφαρμοσθούν σύντομα από τα άλλα Κράτη μέλη τα μέτρα που θα εξασφαλίσουν τη συνεργασία που απαιτείται·  ότι, υπό τις συνθήκες αυτές, θα πρέπει να επιτραπεί η εφαρμογή των προστατευτικών μέτρων του άρθρου 115 παράγραφος 1 υπό τους όρους που προβλέπει η απόφαση 80/47/ΕΟΚ, και ιδίως το άρθρο 3·  ότι οι αιτήσεις για χορήγηση τίτλων εισαγωγής για 10 200 τεμάχια βρίσκονται στο στάδιο της εξέτασής τους από τις αρχές της Μπενελούξ· ότι αυτές οι αιτήσεις δεν πρέπει να καλύπτονται από τέτοια έγκριση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το Βασίλειο του Βελγίου, το Μέγα Δουκάτο του Λουξεμβούργου και το Βασίλειο των Κάτω Χωρών εξουσιοδοτούνται να εξαιρέσουν από την κοινοτική μεταχείριση τα προαναφερθέντα προϊόντα καταγωγής Τσεχοσλοβακίας τα οποία τίθενται σε ελεύθερη κυκλοφορία στα άλλα Κράτη μέλη και για τα οποία υπεβλήθησαν αιτήσεις για χορήγηση τίτλου εισαγωγής μετά τις 3 Απριλίου 1981:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 60.05 Α ΙΙ και  61.02 Β ΙΙ  Κώδικας ΝΙΜΕΧΕ:  60.05-41, 42, 43, 44  61.02-48, 52, 53, 54  Κατηγορία: 26  // Υφασμένα φορέματα και φορέματα πλεκτικής δια γυναίκας, κορασίδας και μικρούς παίδας, εξ ερίου, βάμβακος ή εκ συνθετικών ή τεχνητών υφαντικών ινών  //   //  Άρθρο 2  Η παρούσα απόφαση εφαρμόζεται μέχρι τις 30 Σεπτεμβρίου 1981.  Άρθρο 3  Η παρούσα απόφαση απευθύνεται στο Βασίλειο του Βελγίου, στο Μέγα Δουκάτο του Λουξεμβούργου και στο Βασίλειο των Κάτω Χωρών.  Έγινε στις Βρυξέλλες, στις 13 Απριλίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 376 της 31. 12. 1980, σ. 1.